Video: Man bad in renosters se poel by dieretuinSkermgreep uit die video ŉ Man is Woensdag by ŉ dieretuin in Nieu-Seeland in hegtenis geneem nadat hy by ŉ hok ingebreek en rustig in ŉ poel langs “verskrikte” renosters en bokke gebad het. Beeldmateriaal van die voorval by Auckland se dieretuin wys hoe die man op sy rug dryf voor hy sy gesig en hare afspoel. Renoster en njalas word in dié kamp aangehou. Die diere was “verstaanbaar verskrik deur die indringer”, het ŉ woordvoerder van die dieretuin gesê. Die man was glo ŉ paar minute lank in die poel voor hy op personeel se opdrag reageer het om uit te klim en na die besoekerspad terug te keer. Hy is van die perseel af begelei en aan die polisie oorgegee. Kevin Buley, direkteur van die dieretuin, sê hy is “baie verlig” dat nie enige diere of mense beserings opgedoen het tydens die voorval nie. “Ons hoop dat die man die hulp en ondersteuning kry wat hy klaarblyklik nodig het,” voeg Buley by. A bloke decided to take a dip in the rhino enclosure at Auckland zoo today – onlookers posted a video to Instagram. Police have arrested him. No animals or people were harmed. pic.twitter.com/SHrSF0ZhNi — The Zeitgeist (@TheZeitgeistNZ) April 19, 2023